На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019, 149/2020 и 118/2021), члана 70.став 10. Статута општине Гаџин Хан (,,Сл.лист града Ниша,, бр.10/2019,101/2019,89/2022), члана 11. Одлуке о првом ребалансу буџета општине Гаџин Хан за 2022. годину („Службени лист града Ниша“ број 116/2021,89/2022) и предлога Службе за буџет, финансије и пореску администрацију број 400-934/22-IV/01 од 24.10.2022. године,

Општинско веће општине Гаџин Хан на седници одржаној 24. октобра 2022. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о првом ребалансу буџета општине Гаџин Хан за 2022. годину (“Службени лист града Ниша” број 116/2021,89/2022):

 **Раздео 5**

 **Програм 15 – Локална самоуправа**

 **0602- 0009 – Текућа буџетска резерва**

 **Функција 130 - Опште услуге**

 **Позиција 66.**

 **Економска класификација 499000 - Средства резерве,**

**ОДОБРАВАЈУ СЕ** средства у износу од **60.000,00** динара (шездесетхиљададинара) Општинској управи Гаџин Хан за учешће студената на самиту. Одлуком о првом ребалансу буџета општине Гаџин Хан за 2022. годину нису предвиђена средства за ове намене.

1. Средства из тачке 1. овог предлога распоређују се у оквиру

**Раздео 5**

**Програм 15 – ЛОКАЛНА САМОУПРАВА**

**Програмска активност 0602-0001 – Функционисање локалне самоуправе и градских општина**

**Функционална класификација 130 – Опште услуге**

**Позиција 56**

**Економска класификација 472716 – Исхрана и смештај студената**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о првом ребалансу буџета општине Гаџин Хан за 2022. годину и финансијског плана Општинске управе Гаџин Хан утврђено је да на економској класификацији 472700-Накнаде из буџета за образовање, културу, науку и спорт нису планирана довољна средства за ове намене.

Дана 20.10.2022. године Председник општине је донео Одлуку о именовању учесника самита ,,Отворени свет“ број 68-496/22-I за троје студената: Катарину Станковић из Марине Кутине, Душана Петровића из Гркиње и Стефана Станковића из Гаџиног Хана. Наиме, организатор Међународног омладинског самита ,,Отворени свет“ је позвао општине да у складу са својим могућностима пријаве најбоље студенте са државних факултета на највећи међународни самит који се одржава на Златибору, чији је циљ повезивање најбољих студената и младих лидера како из Србије, тако и из региона и света. Учесници ће имати прилику да присуствују на преко 20 панела на различите теме и да стекну знање и искуство предавача из земаља широм света, представника највећих компанија, државних институција, али и истакнутих спортиста, уметника и јавних личности. Самит се одржава од 27.10.2022.-31.10.2022. године, а цена котизације по учеснику је 20.000,00 динара.

.

Да би се платила котизација за троје пријављених студената средства се издвајају из текуће буџетске резерве.

Број: 06-400-501/22-III

У Гаџином Хану, 24.10.2022.године

 ПРЕДСЕДНИК

 ОПШТИНСКОГ ВЕЋА

 Милисав Филиповић